नेकां-कांग्रेस गठबंधन ने संवैधानिक असभ्यता ते राजनीति मौलिकता दे पराने सारे रकार्ड त्रोड़ी दित्ते। उन्ने ते उच्च सदन गी अति लालसी राजनीतिज्ञें ते विपक्षी पार्टियें दे सत्ता दे भूक्खें गी रिश्‍वत दे रूपै च औह्‌दा देने लेई प्रयोग करा रदी ऐ। एह्‌दे कन्नै मौकापरस्ती ते राजनीतिक भ्रश्टाचार दे सारे कोला बुरे रूप दे दर्यान होंदे न। नामांकित आए सदस्यें चा कोई गै होग जेह्‌ड़ा उच्च सदन दी सीट लेई योग्यता सिद्ध करदा होए। उंदे चा कोई बी ऐसा नेईं ऐ जेह्‌ड़े दलबदलू ते कला, विज्ञान ते कोपरेटिव माहिर नेईं हैन। काउंसिल च सीटें दे लाऽ गी सरकार दे दौनें सैह्‌योगी दलें मिलियै बंडेआ ऐ। इंदे चा 5 मेदवार राज्य विधानसभा चुनाएं लेई निर्वाचक गण पास्सेआ खारिज कीते जाई चुके दे न। ओह् पिछले दरवाजे थमां विधानसभा च दाखल होए न। इस संदर्भ च सारे कोला बुस मामला गुलाम कादिर परदेसी दा ऐ। इक सेवानिवृत नौकरशाह ने राजनीति च कैरियर दी खातर प्रवेश कीता ते गिरगिट दे आंगर रंग बदलदे होई अपनी राजनीतिक सुविधा दे मताबक इक थमां दूई पार्टी च छलांगा मारदे रेह्। विधानसभा चुनाएं च उनें पीडीपी दे टिकट उप्पर सोनावर थमां चुनांऽ लड़ेआ ते नेशनल कान्फ्रेंस दे मेदवार कारूख अब्दुल्ला थमां मात खाई गे ते उप-चुनाएं च उस्सै निर्वाचन क्षेत्र थमां उस्सै पार्टी पास्सेआ फ्ही टिकट बी हासल करी लैती। पर, सत्तापक्ख ने परिषद् दी सदस्यता हेतु परदेसी गी ऐसा झांसा दित्ता ते परदेसी ने फ्ही अपना रंग बदली दित्ता। एह् मामला राजनीतिक अमौलिकता दे कन्नै-कन्नै स्पष्ट रूपै कन्नै राजनीतिक भ्रश्टाचार ते गठबंधन पास्सेआ अधिकारें दे दुरूपयोग दा ऐ। विज्ञान, कता साहित्य बगैरा क्षेत्रें च अनुभवी ते माहिरें दी कोई कमी नेईं ऐ जिनेंगी राज्य च उंदी काबलियत ते नामांकन कन्नै विधानसभा च जिम्मेदारी औग। पर उनेंगी नामांकित करना पक्षपाती, सत्ताधारी पार्टियें दे संकुचित सुआर्थें गी शैद जचता नेईं ऐ।